GENTE DO BORGO
Cisa, Bice, Sina,
Checco o banca e Giggi o spegassin,
Giulli, Nesto, Baciccia,
Gin, Bstian, Michè.
I nostri vègi stan in casa a-o càdo,
ma no i veddiaemo ciù torna inta stradda.
O longo inverno o no finisce manco
quande, d'agosto, bruxa o sò lion.
Assettae da-o barcon, mian San Ceprian,
o a collinna verde de Stronello,
a Guardia, e Figne, o Leco e o Pennello,
ma còse pensan no so indovinà.
Saiò tra 'n po' anche mì a mià e montagne
da-o mae barcon, ma so còse pensiò:
che se nascesse torna, vorriae nasce
inte 'sto borgo dovve e muage vège
e i rebighi impan de luxe a mente
e chi ghe vive sa còse se sente.
ANTONIO CANEPA
lij_Latn swe_Latn lij_Latn scn_Latn bjn_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn scn_Latn